open-index/open-wikipedia-markdown huggingface dataset:
Parhippopsis

* Se Systematisk inndeling

***Parhippopsis*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
Agapanthiini er middelsstore, avlange, mørkt grå- eller brunaktige trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er tydelige smalere enn de jevnbrede dekkvingene, omtrent sylindrisk.

## Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

## Utbredelse
Arten er bare kjent fra Colombia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Agapanthiini Mulsant, 1839 
******** Slekten *Parhippopsis* Breuning, 1973 
********* *[[Parhippopsis columbiana]]* Breuning, 1973

## Kilder
* Katalog med utbredelsesdata 
* Liste over slektene

## Eksterne lenker
* 
* Bildegalleri
Neorion Chicago

**Neorion Chicago** er en bil fra 1974, bygget av den greske Neoriongruppen. Det var en bil som var ment å kombinere en kompromissløs luksus, retro-utseende og en kraftig, firehjulsdrevet Cross country-karakter.

## Historie
I 1972 innlemmet den greske millionæren Giannis Goulandris Neorion i Enfield Automotive, opprinnelig et britisk selskap, eid av Goulandris som var involvert i konstruksjon og bygging av elektriske biler. Dette førte til opprettelsen av et nytt selskap for bygging av kjøretøyet, "Enfield-Neorion E. P. E.", med hovedkontor i Pireus, og produksjon av bilene (som hadde blitt utviklet i Storbritannia av britiske og greske ingeniører) på den greske øya Syros.

Bortsett fra produksjon av elektriske biler, ønsket Goulandris å utvikle «vanlige biler». En av hans idéer var en blanding av en luksuriøs, retro-stil limousin med en veldig sterk cross-country karakter og egenskaper. Han samlet utvikling av bilen av et team greske ingeniører ledet av Georgios Michael.

Etter åtte måneder med utviklingsarbeid, ble *Chicago* (navnet var inspirert av 1930-talls retro-stil) bygget på Neorion-verftene i byen Ermoupoli, og en prototype var ferdig i 1974. Den hadde et stål chassis bygget av Neorion-verftet og et aluminiumkarosseri som hadde flere forsterkninger for passasjer-beskyttelse. Motoren kom fra Jeep Wagoneer (SJ), en American Motors Corporation V8-motor.

Tidlige skisser av Michael foreslo en mer elegant sedan med en sterk retro-look. Men den endelige utformingen ble betydelig endret for å tilpasse de mekaniske deler med ønsket cross-country egenskaper. Konstruktøren prøvde å distansere seg fra en bil (som han ofte beskrev som en «fjell-dinosaur»), og hevdet at Goulandris i hovedsak hadde diktert sine grunnleggende elementer. Etter mange år, synes selv designeren å ha til slutt fått noe kreditt til sin egen kreasjon.

En produksjonslinje ble startet med fire biler i ulike faser av byggingen da  en forandring i gresk lov stoppet det videre arbeidet. To komplette kjøretøy ble laget og solgt før prosjektet ble avsluttet i 1976. En av bilene er utstilt i Thessaloniki Science Center og teknologimuseum. En bil nummer to finnes  i en privat samling.

## Referanser
Xenostylus

* Se Systematisk inndeling

***Xenostylus*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, kraftig, spoleformet, matt gråbrun trebukk. Antennene er tynne og mye lengre enn kroppen. Pronotum har rundede sider uten tenner på sidene. Dekkvingene er tilspissede, slik at hele kroppen blir spole- eller dråpeformet.

## Levevis
Larvene lever i død ved som de fleste andre trebukker.

## Utbredelse
Arten er kjent fra Costa Rica og Panama.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini
******** Slekten *Xenostylus* Bates, 1885  
********* *[[Xenostylus sublineatus]]* Bates, 1885

## Kilder
* Katalog med utbredelsesdata 
* Liste over slektene

## Eksterne lenker
* Bildegalleri 
* 
*
Corcovado (bille)

* Se Systematisk inndeling

***Corcovado*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, mursteinsrøde trebukker. Antennene er tynne og noe lengre enn kroppen. Pronotum er tønneformet, litt smalere enn de jevnbrede dekkvingene.

## Utbredelse
Slekten er kjent fra Costa Rica, Peru og Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Hemilophini J. Thomson, 1868
******** Slekten *Corcovado* Lane, 1973
********* *[[Corcovado bezarki]]* Martins & Galileo, 2008
********* *[[Corcovado peruviense]]* Lane, 1973
********* *[[Corcovado ruber]]* (Bates, 1881)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Eupalessa

* Se Systematisk inndeling

***Eupalessa*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, avlang, mørkbrun trebukk med spredte, gule flekker på pronotum og dekkvinger. Antennene er omtrent så lange som kroppen hos hunnen, lengre hos hannen. Pronotum er rektangulært sett ovenfra uten pigger på kantene. Dekkvingene er nesten jevnbrede.

## Utbredelse
Arten er utbredt i det sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Onciderini J. Thomson, 1860
******** Slekten *Eupalessa* Dillon & Dillon, 1946
********* *[[Eupalessa attenuata]]* (Thomson, 1868)

## Kilder

* Liste over slektene
* Katalog med utbredelsesdata 

## Eksterne lenker
* Bildegalleri 
*
Myrmeparmena

* Se Systematisk inndeling

***Myrmeparmena*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En liten, slank, svart trebukk. Arten er en meget god etterligning av en maur. Hodet er stort og litt rundet, pronotum er langstrakt og litt innskåret slik at det ligner sterkt på maurenes oppdelte thorax. Kroppen er innsnevret mellom pronotum og dekkvingene og etterligner dermed maurens "vepsetalje", dekkvingene er korte og hvelvede, slik at bakkroppen ligner sterkt på maurens gaster. Antennene er ganske tynne.

## Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

## Utbredelse
Arten lever på Ny-Caledonia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Parmenini Latreille, 1825
******** Slekten *Myrmeparmena* Vives, 2012
********* *[[Myrmeparmena sudrei]]* Vives, 2012

## Kilder
* Liste over slektene
* Katalog med utbredelsesdata 

## Eksterne lenker
* 
*
Anemarrhena asphodeloides

***Anemarrhena asphodeloides*** er en flerårig urt i aspargesfamilien. Den har ingen nære slektninger og har til dels blitt regnet til en egen familie, Anemarrhenaceae.

Den har en horisontal jordstengel som er 10&nbsp;cm lang og 0,5–1,7&nbsp;cm tykk. Bladene er grunnstilte, graslignende, 10–60&nbsp;cm lange og 0,15–1&nbsp;cm brede. Blomsterstengelen er 35–100&nbsp;cm lang med blomstene i en endestilt klase. Blomstene er rosa, lyst fiolette eller hvite. Det er tre pollenbærere. Frukten er en kapsel med flattrykte frø. 

Planten vokser i kratt og eng på steder med sand og mye sol. Den er utbredt i Nord-Kina, Korea og Mongolia. Jordstengelen blir brukt i tradisjonell kinesisk medisin. Det kinesiske navnet er *zhi mu* (知母).
 
## Kilder
* 
* 

## Eksterne lenker
*
Spinoberea

* Se Systematisk inndeling

***Spinoberea*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, brunrøde trebukker. Kroppen er sylindrisk og jevnbred. Antennene er svarte og litt lengre enn kroppen, beina er svarte.

## Levevis
Larvene lever vanligvis i stammene på storvokste urter.

## Utbredelse
Slekten er utbredt i det sørlige Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Phytoeciini eller Saperdini
******** Slekten *Spinoberea* Breuning, 1954 
********* *[[Spinoberea cephalotes]]* (Gressitt, 1942)
********* *[[Spinoberea subspinosa]]* (Pic, 1922)

## Kilder
* Katalog med utbredelsesdata
* Liste over slektene

## Eksterne lenker
* 
*
Pararhopaloscelides

* Se Systematisk inndeling

***Pararhopaloscelides*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, slank, brunlig trebukk. Arten er ganske variabel i fargene. Antennene er tynne og lengre enn kroppen. Pronotum er rektangulært med en kraftig, butt tann midt på hver sidekant. Dekkvingene er jevnbrede.

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Arten lever i det nordlige India, Pakistan og Nepal.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini 
******** Slekten *Pararhopaloscelides* Breuning, 1947
********* *[[Pararhopaloscelides sericeipennis]]* Breuning, 1947
********** *[[Pararhopaloscelides sericeipennis jumlaensis]]* Holzschuh, 2003
********** *[[Pararhopaloscelides sericeipennis sericeipennis]]* Breuning, 1947

## Kilder
* Katalog med utbredelsesdata 
* Referanseside for arten
* Cermabycidae.org - Apodasyini

## Eksterne lenker
*
Verdenscupen i alpint 2016/17 — Utfor menn — Val Gardena

**Utfor i [[Val Gardena]] i [[Verdenscupen i alpint 2016/17]]**.

## Resultater

## Eksterne lenker
Offisiell resultatside
Sevil Shhaideh

**Sevil Shhaideh**, *neé* **Geambec** (født 1964) er en rumensk politiker. 

## Liv og virke
Hun har utdannelse fra Academia de Studii Economice hvor hun tok eksamen i 1987. Hun var statssekretær i ministeriet for regional utvikling og offentlig administrasjon da Liviu Dragnea var minister, og ble utnevnt i hans sted da han gikk av. Fra mai 2015 til november samme år var hun minister for regional utvikling i den fjerde regjeringen til Victor Ponta.

Hun ble i desember 2016 nominert til statsminister av Partidul Social Democrat, men hun ble ikke godkjent av president Klaus Iohannis.

Shhaideh tilhører den tatariske folkegruppen i Romania.

## Referanser
Behnia reticulata

***Behnia reticulata*** er en flerårig, forvedet klatreplante i aspargesfamilien. Den har ingen nære slektninger og ble tidligere regnet til den monotypiske familien Behniaceae. Den er glatt, mangler torner og har  jordstengel. Blomstene er små og tretallige, og frukten er et bær. Planten er utbredt i det sørlige Afrika. 
 
## Kilder
* 
* 

## Eksterne lenker
*
VM i badminton 1991

**VM i badminton 1991** (verdensmesterskapet i badminton) ble arrangert i København i Danmark i 1991. 

## Medaljevinnere

## Referanser
Young Adult Library Services Association

**Young Adult Library Services Association** (YALSA) er en underorganisasjon av American Library Association, grunnlagt i 1957. De arbeider for å forbedre bibliotektilbudet til ungdom i USA. YALSA gir ut flere priser og støtter to årlige litteraturkonferanser: kalt Teen Read Week i oktober, og Teen Tech Week i mars.

## Referanser


## Eksterne lenker
*
VM i badminton 1993

**VM i badminton 1993** (verdensmesterskapet i badminton) ble arrangert i Birmingham i England i 1993. 

## Medaljevinnere

## Referanser
Dodechaeriesthes

* Se Systematisk inndeling

***Dodechariesthes*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, brun trebukk. Antennene er betydelig lengre enn kroppen. Pronotum er tønneformet, betydelig bredere enn langt. Dekkvingene er jevnbrede.

## Levevis
Som de fleste andre trebukker borer larvene i ved.

## Utbredelse
Arten er bare kjent fra Somalia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Tragocephalini J. Thomson, 1857
******** Slekten *Dodechariesthes* Téocchi, Sudre & Jiroux, 2010
********* *[[Dodechariesthes erlangeri]]* (Breuning, 1960)

## Kilder
* Longicorn ID - Tragocephalini
* Liste over slektene
* Katalog med utbredelsesdata 

## Eksterne lenker
* Bilde av arten 
* 
*
Niponostenostola

* Se Systematisk inndeling

***Niponostenostola*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
Middelsstore, lange og slanke, gråbrune trebukker. Antennene er tynne og omtrent så lange som kroppen.

## Levevis
Larvene lever vanligvis i stammene på storvokste urter.

## Utbredelse
Artene lever i Japan og Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Saperdini
******** Slekten *Niponostenostola* Ohbayashi, 1958 
********* *[[Niponostenostola gressitti]]* Luo & Ge, 2017
********* *[[Niponostenostola lineata]]* (Gressitt, 1951)
********* *[[Niponostenostola niponensis]]* (Pic, 1901)
********** *[[Niponostenostola niponensis konoi]]* (Kano, 1933)
********** *[[Niponostenostola niponensis niponensis]]* (Pic, 1901)
********** *[[Niponostenostola niponensis pterocaryai]]* (Hayashi, 1960)

## Kilder
* Katalog med utbredelsesdata 
* Liste over slektene

## Eksterne lenker
* 
*
Pararhytiphora

* Se Systematisk inndeling

***Pararhytiphora*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså store, kraftige trebukker, lysgrå eller rødbrune med svarte flekker.

## Levevis
Disse billene har larver som lever i død ved.

## Utbredelse
Artene er utbredt i Australia.

## Systematisk inndeling
Artene blir ofte plassert i den store slekten *[[Rhytiphora]]*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pteropliini Thomson, 1860 
******** Slekten *Pararhytiphora* Breuning, 1938
********* *[[Pararhytiphora dispar]]* (Blackburn, 1894)
********* *[[Pararhytiphora nigropunctata]]* Breuning, 1938
********* *[[Pararhytiphora nigrosparsa]]* Breuning, 1938

## Kilder
* Liste over slektene
* Katalog over gruppen

## Eksterne lenker
* Bilde av arten
* 
*
1. stridsvognarmé

**1. stridsvognarmé** (russisk: *1. gvardejskaja tankovaja armija*) eller 1. garde-panserarmé (1. *GPA*, forkortet) er en operasjonell formasjon i Vestre militærdistrikt i den russiske hæren.

## Første oppsetting
1. stridsvognarmé fra Sovjetunionen ble satt opp i Stalingrad i juli 1942, men ble snart omringet og delvis ødelagt.  Arméen var da ledet av generalmajor K.S. Moskalenko.

1. stridsvognarmé var en sovjetisk formasjon som kjempet som en del av Den røde armeen på østfronten under andre verdenskrig. Arméen ble ledet gjennom det meste av krigen av Mikhael Katukov. Han kjempet under slaget om Stalingrad og Operasjon Uranus, og deltok i slaget ved Kursk.

## Andre oppsetting
1. stridsvognarmé ble igjen satt opp den 30. januar 1943 under kommando av Mikhael Katukov, som var personlig oppnevnt av Stalin og overført til Nordvestre front.

Navnet ble endret til «1. garde-stridsvognarmé» ( Sovjetunionen) den 25. april 1944.

## Tredje oppsetting
Etter krigen ble 1. stridsvognarmé tildelt «Ordenen til Røde Fane» og ble en del av den sovjetiske okkupasjonsmakten i Tyskland, kjent som «Gruppen av sovjetiske styrker i Tyskland» med hovedkvarter i Dresden. På slutten av 1980-tallet ble hovedkvarteret trukket tilbake til Smolensk i Moskva militærdistrikt og arméen oppløst i 1998.

## Reaktivering
Etter en 16-års pause, ble 1. garde-stridsvognarmé (fra Russland) oppsatt i Moskva-området, Vestre militærdistrikt i november 2014. 

**1. garde-stridsvognarmé** har hovedkvarter i Odintsovo i Moskva-området, med følgende manøverenheter på taktisk nivå:

## Sammensetning

### [[Kommando og kontroll|Militær kommando og kontroll]]

* 69. kommando- og kontrollbrigade i Bakovka
* 96. etterretningsbrigade i Sormovo, Nizjnij Novgorod

## Manøverelement

* 2. motoriserte infanteridivisjon med hovedkvarter i Kalininets i Moskva-området
* 4. stridsvogndivisjon med hovedkvarter i Naro-Fominsk i Moskva-området
* 27. motoriserte infanteribrigade med hovedkvarter i Mosrentgen i Moskva-området
* 6. stridsvognbrigade med hovedkvarter i Mulino i Nizjnij Novgorod-området

Militær ildstøtte på operasjonelt nivå.

* 112. bakke-til-bakke-missilbrigade, forlagt til Sjuja
* 288. artilleribrigade med hovedkvarter i Mulino i Nizjegorod oblast
* 49. luftvernbrigade med hovedkvarter i Krasnyj Bor, Smolensk oblast

Stridsstøtte

* 20. ABC-vernregiment er forlagt til Nizjnij Novgorod

Militær logistikk

* 69. forsyningsbrigade forlagt til Dzerzjinsk

## Referanser
Tuoba

**Tuoba** (gammeltyrkisk: *Tabgach*; kinesisk: 拓拔; pinyin; *Tuòbá*; Wade-Giles: *T'o-pa*) var en etnisk gruppe og en klan i det gamle nordlige Kina. De var en del av det urmongolske stammeforbundet Xianbei.

I året 386 grunnla de det nordlige Weidynasti (386&ndash;535) omkring den gule flod og ble i økende grad sinifisert. Som et resultat forsvant navnet «Tuoba» i året 496 gjennom et edikt av keiser Xiaowen av nordlige Wei, som i stedet adopterte det kinesiske etternavnet Yuan (元). En grein av Tuoba grunnla staten Tuyuhun i året 284 før de ble en vasallstat under Tangdynastiet. I 284 etablerte de Xixia-riket, og regentene adopterte det kinesiske etternavnet Li (李). Også familiene som regjerte det vestlige Wei (535&ndash;557) og nordlige Zhou (557&ndash;581) var av den etniske gruppen Tuoba.

## Referanser
Trolljegerne

***Trolljegerne*** (original engelsk tittel: *Trollhunters*) er en amerikansk animert eventyr- og actionserie for barn som har gått på Netflix siden 2016. Serien er skapt av Gullermo del Toro og produsert av DreamWorks Animation og Cha Cha Cha Films. 

De to første episodene av serien hadde premiere den 8. oktober 2016, på New York Comic Con. Den ble utgitt i resten av verden på Netflix den 23. desember 2016.

## Referanser


## Eksterne lenker
*
Københavns Hovedbrandstation

**Københavns Hovedbrandstation** er en brannstasjon i København. Den er hovedkvarteret for Københavns Brandvæsen, med adresse på den lille gaten Bag Rådhuset bak København rådhus. Brannstasjonen ble tegnet av Ludvig Fenger og tatt i bruk i 1892.

Hovedbrannstasjonen huser alarmsentralen for hele Storkøbenhavn samt de fleste av Københavns Brandvesens administrative funksjoner. Som brannstasjon dekker dens distrikt området avgrenset av Inderhavnen, Dannebrogsgade, Vester Søgade, Gothersgade, Store Kongensgade og Esplanaden. Københavns Brandvesen har ytterligere seks andre brannstasjoner rundt om i Københavns kommune.

Bygningen ble fredet i 1981.

## Referanser
Kjell J. Bråstad

**Kjell Jøran Bråstad** (født 1948 død 2. desember 2016) var statsarkivar ved Statsarkivet i Kristiansand. Han var cand.philol. med historie hovedfag fra 1975. Fra 1977 hadde han flere engasjement ved statsarkivet før han i 1986 ble fast ansatt. I 1990 ble han utnevnt til statsarkivar. Den stillingen hadde han til 2012. Han gikk av med pensjon i 2015.

Bråstad var i tillegg til å lede statsarkivet i Kristiansand også opptatt av å få opprettet interkommunale arkivordninger i Agderfylkene og ble brukt i ulike prosjekter innen Arkivverket. I tillegg til dette skrev han også bygdebøker, deltok i det fellesnordiske forskningsprosjektet Kattegat-Skagerrak og skrev en rekke lokalhistoriske artikler.

## Bibliografi
*Øyestad bygdebok (2 bind) 1981
*Søgneboka (2 bind) 1987 og 1989

## Kilder
*Dødsannonse i Fædrelandsvennen 6. desember 2016 side 31
*Kjetil Reithaug: *Kjell Jøran Bråstad til minne*. Nekrolog i Fædrelandsvennen 17. desember 2016 side 52
Generalkirurg

**Generalkirurg** er den øverste militære legen innenfor et lands militærvesen. Oppdrag og ansvarområde varierer, men det er vanlig at en generalkirurg enten er sjef for den våpenart hvor de militære legene inngår (et sanitetskorps), eller er sjef for hele den forsvarsmedisinske aktiviteten.

I Norge ble tittelen benyttet tidligere.

## Sverige
I Sverige er generalkirurgen (*generalläkaren*) en befalingsmann innenfor Försvarsmakten. I lang tid hadde den svenske generallegen generalmajors grad (alternativt konteradmiral for en lege med marinebakgrunn), men ble redusert i 2004 til brigadegeneral. Siden 2007 er generallegen en sivil embedsmann (på nivå tilsvarende brigadegeneral) som kun utøver tilsynsaktivitet innenfor Försvarsmakten, og derfor ikke er den som leder sanitetsfunksjonen eller sanitetsavdelingene.

## USA
I USA har hvert militærdepartement underlagt Forsvarsdepartementet en generalkirurg (*surgeon general*). 

Dessuten finnes en stilling ved navn *Surgeon General of the United States*, som leder *U.S. Public Health Service Commissioned Corps* (PHSCC). PHSCC er en federal myndighet med ansvar for folkehelsespørsmål og har et egent uniformert personalkorps som av historiske grunn anvender marinegrader. PHSCC startet som en organisasjon som drev marinesykehus og som etterhvert fikk bredere folkehelseoppdrag gjennom ansvaret for den amerikanske karantenevirksomheten.

## Referanser
Josephine Skriver

**Josephine Skriver** (født 1993) er en dansk modell.

## Oppvekst
Skriver er født og oppvokst i København. Hennes mor er IT-analytiker og hennes far er marinbiolog. Begge foreldrene er homofile og Skriver ble unnfanget gjennom IVF-metoden.

I en alder av 15 år ble Skriver oppdaget og kontaktet med tanke på hennes modellpotensial på en tur til New York med sitt fotballag.

## Referanser


## Eksterne lenker
* 
* 
*
Arabia Deserta

**Arabia Deserta**, eller «ørken-Arabia» (strengt tatt betyr det latinske navnet *det forlatte/øde Arabia*) er en betegnelse fra antikkens tid av det indre av den arabiske halvøy, som mest bestod av store ørkener befolkede av semittiske nomadiske stammer. Mot nord stakk *Arabia deserta* seg inn mellom Syria og Mesopotamia. Det utgjorde generelt det nomadiske indre av dagens Saudi-Arabia og ørkenen i Syria og Irak.

Romerne delte inn den arabiske verden i *Arabia deserta*, *[[Arabia felix]]* og *[[Arabia petraea]]*.

## Referanser


## Litteratur
* Bowersock, G.W. (1994): «The three Arabias in Ptolemy's geography» og «Arabs and Saracens in the *Historia Augusta*», *Studies on the Eastern Roman Empire*, Goldbach.
* Millar, Fergus (1995): *The Roman Near East 31 BC–AD 337*, Harvard University Presss, ISBN 9780674778863; s. 514.
Parallellsamfunn

**Parallellsamfunn** er etniske eller religiøse minoriteter som har organisert seg selv på en slik måte at sosial og kulturell kontakt med majoritetssamfunnet er redusert til et minimum. Parallellsamfunn er ofte, men ikke nødvendigvis, sammensatt av personer som nylig har innvandret. Religiøse menigheter eller sekter som isolerer seg fra det de oppfatter som en gudløs sekulær kultur er av mange også omtalt som parallellsamfunn. Parallellsamfunn skiller seg fra motkulturer og subkulturer. 

Ordet ble først tatt i bruk i tysk, *Parallelgesellschaft* av sosiologen Wilhelm Heitmeyer i 1990-årene. Ordet ble særlig tatt i bruk i debatten i etterkant av drapet på den nederlandske filmregissøren Theo van Gogh i 2004. 

I 2016 ble det tatt med i Språkrådets kortliste over kandidater til å bli Årets ord. 

## Se også
* Multikulturalisme
* Innvandrere i Norge 
* Getto

## Referanser


## Litteratur
* Hans Erik Næss og Kenneth Dahlgren (red.) *Tanker om samfunn* Universitetsforlaget 2012 ISBN 9788215019765

## Eksterne lenker
* politi.no *[https://web.archive.org/web/20170319113821/https://www.politi.no/vedlegg/lokale_vedlegg/oslo/Vedlegg_4347.pdf Parallellsamfunn? Et politiblikk]*, 2016
Gareth Edwards (regissør)

**Gareth James Edwards** (født 1. juni 1975) er en britisk filmregissør, filmprodusent, manusforfatter og filmfotograf. Han ble først kjent for å skrive og regissere *[[Monsters]]* (2010). Senere har han regissert 2014-versjonen av *[[Godzilla (2014)|Godzilla]]* og *[[Rogue One: A Star Wars Story]]*.

## Tidlig liv
Edwards ble født 1. juni 1975 i Nuneaton i Warwickshire. Hans foreldre er walisiske. Helt fra barndommen har han hatt lyst til å regissere sine egne filmer, og han har sagt at «*[[Star Wars]]* er definitivt grunnen til at jeg ville bli filmskaper».

Han studerte film og video ved University for the Creative Arts i Farnham, og fikk bachelorgraden sin i 1996. I 2012 fikk han en æresgrad i Master of Arts fra UCA.

Edwards har uttalt at tre av hans forbilder i filmbransjen er George Lucas, Steven Spielberg og Quentin Tarantino.

## Karriere
Edwards startet sin karriere med å produsere visuelle effekter. I 2008 deltok han i *[[Sci-Fi-London]] 48-hour film challenge*, der en film måtte produseres fra begynnelse til slutt på kun to dager. Edwrds vant konkurransen og begynte deretter å skrive og regissere *[[Monsters]]*, sin første spillefilm. Edwards lagde personlig spesialeffektene for *Monsters* med utstyr som var hyllevare. I tillegg til de to hovedskuespillerne, hadde besetningen kun fem andre medlemmer.

Suksessen til *Monsters* gjorde Edwards kjent nok i Hollywood til at han kunne jobbe på større prosjekter. Etter at filmen hadde premiere, fikk han intervjuer med flere større studioer i Hollywood, blant annet Legendary Pictures. I januar 2011 fikk Edwards jobbe på sin første Hollywood-storfilm, som regissør av 2014-versjonen av *[[Godzilla (2014)|Godzilla]]* fra Warner Bros. og Legendary Pictures.

Edwards regisserte *[[Rogue One: A Star Wars Story]]*, den første enkeltfilmen i Star Wars-universet, skrevet av Chris Weitz og Tony Gilroy med Felicity Jones i hovedrollen.

## Filmografi

## Referanser


## Eksterne lenker
*
VM i badminton 2005

**VM i badminton 2005** (verdensmesterskapet i badminton) ble arrangert i Anaheim i USA i 2005. 

## Medaljevinnere

## Referanser
Rashid Kwarasey

**Patrick Rashid Kwarasey** (født 1980 i Oslo) er en norsk kroppsbygger av ghanesisk opphav. Han har en fortid som fotballspiller for klubbene Skeid, Oslo øst, Grorud, Frigg og Gulset IF i Skien.  

Etter flere år med satsing på fotball måtte Kwarasey legge opp på grunn av skader, primært kneskader. Hans siste forsøk på en karriere som fotballspiller gjorde han i 2014 når han dro til Ghana i 2014 for å prøvespille for den ghanesiske klubben *Hearts of Oak*. Igjen ble han stoppet av skader, og la opp som spiller.

I 2009 fikk han en rolle i TV-serien *[[En god nummer to]]*. Kwarasey hadde rollen Leroy Magomba.

## Meritter som kroppsbygger
Kwarasey konkurrerer innen klassen *Mens physique* klassen 178 cm. Han har følgende meritter. : 
* 3.-plass - Norway Open 2015
* 2.-plass - NM 2015
* 3.-plass - Sanderfjord open 2016
* 1.-plass - Kaliber open 2016
* 3.-plass - Oslo open 2016 

## Referanser


## Eksterne lenker
* Hjemmeside
Gareth Edwards

**Gareth Edwards** er navnet til flere personer:

* Gareth Edwards (rugbyspiller) (født 1947), rugbyspiller aktiv fra 1966 til 1974.
* Gareth Edwards (regissør) (født 1975), britisk filmregissør, filmprodusent og manusforfatter.
VM i badminton 2003

**VM i badminton 2003** (verdensmesterskapet i badminton) ble arrangert i Birmingham i England i 2003. 

## Medaljevinnere

## Referanser
Jursjensk

**Jursjensk** (kinesisk: 女真語; pinyin: Nǚzhēn Yǔ) var det tungusiske språket til jursjenerne i det østlige Mandsjuria. Fra 1115 til 1234 regjerte de i form av Jindynastiet i det nordøstlige Kina. Jursjensk er forgjengeren til mandsjuisk. I 1635 omdøpte keiser Huang Taiji det jursjenske folk og språk til «mandsjuisk».

## Litteratur
* Herbert Franke, Denis Twitchett, *Alien Regimes and Border States, 907–1368*. *[[The Cambridge History of China]]*, vol 6. Cambridge University Press, 1994. ISBN 0-521-24331-9. Partial text on Google Books
* Wilhelm Grube, ''Die Sprache und Schrift der Jučen''. Leipzig: Otto Harrassowitz, 1896. https://archive.org/details/diespracheundsc00unkngoog
* Daniel Kane, *The Sino-Jurchen Vocabulary of the Bureau of Interpreters*. (Uralic and Altaic Series, Vol. 153). Indiana University, Research Institute for Inner Asian Studies. Bloomington, Indiana, 1989. ISBN 0-933070-23-3.
* Gisaburo N. Kiyose, *A Study of the Jurchen Language and Script: Reconstruction and Decipherment*. Kyoto: Horitsubunka-sha, 1977. ISBN 4-589-00794-0.
Jursensk skrift

**Jursjensk skrift** (jursjensk: ,  /dʒu ʃə bitxə/) var skriftspråket som ble benyttet til å skrive jursjensk. Den var avledet av khitansk liten skrift som igjen var avledet av kinesisk skrift. Skrften har i liten grad blitt dekodet.

Jursjenerne var forbedrene til mandsjuerne og snakket et tungusiske språk som var forgjengeren til mandsjuisk. Jursjensk skrift er likevel ikke forgjengeren til mandsjualfabetet.

## Referanser
Mount Washington Hillclimb Auto Race

**Mount Washington Hillclimb Auto Race** også kjent som Climb to The Clouds er en konkurranse for biler opp Mount Washington Auto Road til toppen av Mount Washington i New Hampshire. Det er et av de eldste billøp i USA, først arrangert 11. og 12. juli 1904, før Indianapolis 500 og Pikes Peak International Hill Climb. Arrangementet ble gjenopplivet i 2011 og ble arrangert igjen i 2014, med et nytt arrangement planlagt for 2017.

## Historie
Mount Washington Hill Climb Auto Race ble arrangert av og til fra 1904 til 1961, så ikke igjen før i 1990 da Howie Wemyss, leder av Auto Road og Robert Brotherus, en finsk rallyfører, og den 11. Sports Car Club of America (SCCA) ProRallymester, John Buffum, brakte løpet tilbake.

Opprinnelig ble det arrangert av tidlige bilfabrikker for å vise frem sine kjøretøy, Auto Road ble valgt å bevise disse «hesteløse vogner»s muligheter. Den første «Climb to the Clouds» omfattet mange bilmerker inkludert Rambler, Mercedes, Oldsmobile, Stanley Steamer, Pierce, og en enkelt Daimler. De ble plassert i kategorier basert på sin pris. Selv om Daimlers Stanley Steamer kjørt av F. E. Stanley ble favorisert, kjørte Harry Harkness til seier i en Mercedes som gjennomførte løpet på 24 minutter, 37 sekunder. Dette var ganske imponerende i forhold til 2 timer og 10 minutter som det tok den første bilen til å klatre Auto Road i 1899, en ..Stanley Locomobile. Løpet går fra en høyde på 489 meter til toppen på 1&nbsp;908 m. en gjennomsnittlig stigniing på 11,8 prosent.

Turneringen ble vunnet av Erwin «Cannonball» Baker i 1928 med en tid på 14 minutter og 49,6 sekunder da han kjørte en Franklin. Ab Jenkins vant i 1930 og Baker vant igjen i 1932. I 1956 vant Carroll Shelby med en spesielt forberedt Ferrari roadster på 10 minutter 21,8 sekunder og seieret. I 1961, kjørte Bill Rutan en Porsche Carrera-drevet Volkswagen og satte en rekord på 9 minutter og 13 sekunder som sto inntil løpet kom tilbake i 1990. da Tim O ' Neil kjørte på 7 minutter 45 sekunder med en VW Golf rally bil. Den nåværende rekorden er på 6 minutter, 9 sekunder, satt av David Higgins fra Isle of Man som kjørte en Subaru WRX STI i 2014. Den raskeste hastigheten noensinne var 113 Km/t satt av 6-ganger New England Hillclimb Mester Jerry Driscoll fra East 
Randolph, Vermont, som kjørte en 600 Hk «Hillclimb Special» i 1999. Denne rekorden holdt til 2011 da han kjørte den samme bilen og brøt sin egen rekord på 114,6 Mph 2 dager før sin 69. fødselsdag.
Da arrangementet kom tilbake i 2011, det siste var i 2001 og ble da vunnet av Paul Choiniere med en tid på 4:59.73 på en forkortet løype med i sin 500 Hk metanol-4-hjulsdrevet, Hyundai Tiburon.
I 2004 ble arrangementet arrangert som med deltakelse av veteranbiler.

I 2014 deltok for første gang en elektriske bil. EVSR, fullt elektrisk racerbil, ført av Tim O 'Neil som kjørte på 7 minutter, 28 sekunder.
### Oversikt

## Se også
* Pikes Peak International Hill Climb

## Referanser
Vangbergtunnelen

**Vangbergstunnelen** er en veitunnel på fylkesvei 60 mellom Innvik og Olden i Stryn kommune, Vestland fylke. Tunnelen hadde gjennomslag 21. desember 2016 og ble åpnet 1. mars 2018 av fylkesordfører Jenny Følling i daværende Sogn og Fjordane fylke. Tunnelen avløste et tidligere meget vanskelig vegparti, inkludert den gamle 94 meter lange Vanbergtunnelen, åpnet 1936, som hadde kun ett kjørefelt. Med åpning av den nye tunnelen, sammen med en tilstøtende vegparsell til tettstedet Olden, kunne fylkesveg 60 mellom Olden og Innvik omsider fritas betegnelsen "Norges verste veg". Den lite ærerike betegnelse ble senere overtatt av E16 mellom Bergen og Voss .

Den nye Vangbergtunnelen har LED-belysning som blir regulert av dagslyssensorer utenfor tunnelen.

## Se også
*Veitunneler i Norge
*Liste over veitunneler i Norge

## Referanser


## Eksterne lenker
* [Veikart Statens vegvesen](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@68688,6886258,11/vegobjekt:848335294:58b02c:67)
Robert Craft

**Robert Lawson Craft** (født 20. oktober 1923 i Kingston i New York, død 10. november 2015 i Gulf Stream i Florida) var en amerikansk dirigent og forfatter. Han er fremfor alt kjent for sitt nære samarbeid med Igor Stravinskij som resulterte i en stor mengde innspillinger og bøker.

## Liv og virke
### Bakgrunn
Robert Craft studerte musikk ved Juilliard School. Han ble særlig interessert av tidlig musikk og musikk av Claudio Monteverdi og Heinrich Schütz samt innen samtidsmusikken av tonsetterne i den så kalte andre Wienerskole med flere.

### Craft og Stravinskij

Craft møtte Stravinskij i 1948 og frem til Stravinskijs død i 1971 arbeidet Craft ved hans side. Relasjonen begynte med Craft i en ganske beskjeden rolle, men vokste til et komplett kunstnerisk samarbeid. Craft skrev librettoen til operaen *[[The Flood]]* og bodde med Stravinskijs familie i California og senere i New York. Craft fortsatte en nær kontakt med Stravinskijs enke Vera frem til hennes død i 1982.

Craft samarbeidet med Stravinskij om flere bøker som berørte forskjellige musikalske og ikkemusikalske emner, som *Conversations with Igor Stravinsky*, *Memories and Commentaries*, *Expositions and Developments*, *Dialogues and a Diary*, *Themes and Episodes * og *Retrospectives and Conclusions*. Disse inneholder samtaler mellom de to med den uttalte hensikt å presentere Stravinskijs syn på musikk og kultur. Materialet har vært kontroversielt ved at mange har lurt på om det virkelig gjenspeiler Stravinskijs idéer – om ikke Craft har hatt så meget innflytelse at det er vanskelig å utskille hva som virkelig er Stravinskij.

Robert Craft dirigerte de fleste større orkestre i USA, som de store i New York, Philadelphia, Chicago, Cleveland, San Francisco, Los Angeles, St. Louis og Minneapolis. Han har også virket i Canada, Europa, Russland, Japan, Sør-Korea, Mexico, Sør-Amerika, Australia og New Zealand. Han var den første amerikaner som dirigerte Alban Bergs Wozzeck og Lulu. Craft dirigerte også uroppførelsene av Stravinskijs senere mesterverk som *Vom Himmel hoch*, *Agon*, *The Flood*, *Abraham and Isaac*, *Variations*, *Introitus*, og *Requiem Canticles*.

Foruten at han har innspilt nesten alle Stravinskijs verk har Craft også dirigert innspillingrr med verk av Schönberg, Varèse, Webern og andre da samtidige komponister. Selv om han ikke er noen overdreven dirigent ble Craft kjent for sine tekniske og presise tolkninger. Craft har mottatt priser som *Grand Prix du Disque* og *Edison Prize* for sine innspillinger av Varèse og Stravinskij.

## Litteratur
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
* 
* 
*  Crafts offisielle nettsted
*  The New York Review of Books
*  Music's Greatest Ventriloquist
Musa (elv i Dovre)

**Musa** er en elv i Dovre kommune i Innlandet. Den har sine kilder oppunder fjellene som omkranser Muslidalen, beliggende vest for og parallelt med Gudbrandsdalen. Nevner her Skardshøi, Ståkåhøi, Mjølrakhaugan, Mereftashøi og Nonshøi. Elvens hovedløp går i syd-sydøstlig retning til den sammenfaller med Øyadalsbekken i Jønndalen. Nedstrøms kalles elven Musbekken til den sammenfaller med Gjettdalsbekken ved Brysjubakkan, hvorfra den kalles Ilka til denne munner ut i Lågen ved Rudi. 

Langs elva har det vært gårdsbebyggelse opp til 700 meter over havet: Åbakken, Kolhusmoen og Jøndalen. I dalsiden mot øst ligger Muslisætrin på 1020 moh. Gammelsætrin ligger på 1050 moh lenger opp mot øst.  

## Referanser
Maurice Jarre

**Maurice-Alexis Jarre** (1924–2009) var en fransk komponist og dirigent.

## Biografi
Jarre var «en av gigantene i filmmusikken i 1900-årene» (ifølge *[[Los Angeles Times]]*) og «blant de mest ettersøkte komponistene i filmindustrien» (ifølge *[[The New York Times]]*), «en skaper av subtil bakgrunnsmusikk og store, dramatiske temalåter, ikke bare for vanlige orkestre… men han eksperimenterte også med elektroniske lyder senere i karrièren sin.»

Selv om han komponerte flere konsertverk, er Jarre mest kjent for filmmusikk, særlig for samarbeidet med filmregissøren David Lean. Jarre komponerte musikken til samtlige av Leans filmer fra *[[Lawrence of Arabia]]* (1962) og utover. Han har også komponert musikken til *[[Toget (1964)|Toget]]* (1964), *[[Mohammad, Messenger of God]]* (1976), *[[Lion of the Desert]]* (1981), *[[Vitne til mord]]* (1985) og *[[Ghost (film)|Ghost]]* (1990).
 
Jarre har en stjerne på Hollywood Walk of Fame. Tre av komposisjonene hans lå til sammen 42 uker på den britiske singellisten. Den største hitlåten var «Somewhere My Love» (til melodien «Lara's Theme», med tekst av Paul Francis Webster) av The Mike Sammes Singers, som nådde 14.-plassen i 1966 og lå til sammen 38 uker på listen. Jarres filmmusikk i *Lawrence of Arabia* ble kåret til tidenes 3. beste filmlydspor fra USA av det amerikanske filminstituttet.

Jarre ble nominert til ni Oscar-priser, og vant tre for beste originalmusikk for *[[Lawrence of Arabia]]* (1962), *[[Doctor Zhivago]]* (1965) og *[[En reise til India]]* (1984), alle regissert av David Lean. Han vant også fem Golden Globes, to British Academy Film Awards og en Grammy Award.

Maurice Jarre døde av kreft i 2009.

## Filmografi (utvalg)
* *[[Søndager med Cybèle]]* (1962), Oscar for beste originalmusikk (nominert)
* *[[Lawrence of Arabia]]* (1962), Oscar for beste originalmusikk
* *[[Doctor Zhivago]]* (1965), Oscar, Golden Globe, Grammy Award
* *[[En reise til India]]* (1984), Oscar, Golden Globe
* *[[Vitne til mord]]* (1985), BAFTA-pris
* *[[Moskitokysten (film)|Moskitokysten]]* (1986), Golden Globe
* *[[I gorillaens rike]]* (1988), Golden Globe
* *[[Dagen er din (film)|Dagen er din]]* (1989), BAFTA-pris
* *[[A Walk in the Clouds]]* (1995), Golden Globe

## Referanser


## Eksterne lenker
* 
*
Speedwell Motor Car Company

**Speedwell Motor Car Company** var en tidlig amerikansk bilfabrikk, etablert av Pierce Davies Schenck som produserte biler fra 1907 til 1914. Selskapet leide fabrikklokalet fra Wright hvor de hadde bygget sitt fly fra februar til november 1910 før Wright bygget sin egen fabrikki i vest-Dayton. Den store Dayton-flommen  i 1913 skadet Speedwell-fabrikken i Dayton's Edgemont nabolag og alt inventaret gikk tapt. Selskapet måtte gå i akkordforhandlinger i 1915. 

Fabrikken fikk senere tilhold i en Delcofabrikk. Speedwells fabrikkbygninger er ikke bevart.
## Historie
I 1911 bygget Speedwell en lukket to-dørs sedan, som var den første registrerte bruker av det begrepet.

I England ble en annen bil markedsført under Speedwell-navnet fra 1900 til 1908. Foruten navnet, er det ingen relasjon mellom selskapene.

## Se også
*Brass Era Car

## Referanser
Decauville

**Decauville** var et fransk industriselskap grunnlagt av Paul Decauville, en fransk pioner innen industriell jernbane. 

## Voitures automobiles Decauville

Voitures automobiles Decauville var en bilfabrikk i Petit-Bourg, nær Corbeil i Frankrike. Det var et datterselskap av Société Decauville som produserte lokomotiver.

Selskapet ble etablert av Paul Decauville og registrert som *Société des Voiture *i 1897, og fabrikken begynte å produsere biler i 1898. Den første bilen var konstruert av Joseph Guédon og Gustave Cornilleau. Bilen var en hendel-styrt tre-seters i *voiturette* (sykkelbil) og ble kalt en *voiturelle*. Den hadde en særegen konstruksjon, uavhengig fjæring med tverrgående fjærer og to én-sylindrede luftkjølte motorer omkring en felles veivaksel. Motoren var produsert av De Dion-Bouton. Motoren på 498 cm³ produserte angivelig 3 Hk, var montert under setet og drev bakakslen fra en to-trinns girkasse. Den hadde en avansert fjæring på forhjulene, men ingen fjæring på bakhjulene.

Som mange av pionertidens produsenter, inklusive Napier og Bentley, deltok Decauville i konkurranser, vant *voiturette-*klassen i 1898 i løpet som gikk Paris–Amsterdam–Paris. Førerne Fernand Gabriel og Léon Théry som kjørte for sine fabrikker, kom på første- og andreplass, med en annen Decauville på tredjeplass i *voiturette*-klassen i Tour de France-billøpet i 1899. Dette ble fulgt opp med seier i 1900 – Bordeaux-Biarritz og Paris-Rouen-Paris Rally. Decauville tok også *[[Daily Mail]]s* premie i 1900 i det engelske Thousand Miles Trial.

Denne bilen solgte bra. I 1898 ble det solgt 107 biler og 350 i 1898 og like mange i 1904. Fra begynnelsen i 1899, ble den solgt i England av R. Moffat, Ford-forhandler, og ble bygget på lisens ved Automobilwerk Eisenach (som Wartburg) i Tyskland, og Orio og Marchand i Italia.

Den opprinnelige modellen fikk i 1900 en 5 Hk vannkjølt motor og kort tid senere en dobbelt «hestesko-formet radiator og rundt panser». I 1901 ble en bil med to 3-liters firesylindrede motorer montert i tandem tilbudt.

I 1902 ble *voiturelle*s droppet og i stedet kom en 10 Hk 2&nbsp;090 cc sideventilert tosylindret med motor, girkasse og clutch støpt som en enhet på markedet. En av disse ble kjøpt av Henry Royce, og den inspirerte til hans konstruksjon av den første Rolls-Royce.

I 1905 hadde bilen fått en mye mer konvensjonell motor, en 1&nbsp;416 cm³ vannkjølt twin rekkemotor plassert i fronten under et panser med radiatoren bak sammen med en firetrinns girkasse.

Fra 1905 produserte selskapet større modeller med firesylindrede motorer. Kunden kunne velge motortype fra 2,7 til 9,2 liter. Et utvalg av lastebiler og busser ble også bygget.

I 1906 kunne selskapet tilby fem forskjellige modeller, alle firesylindret 12/16 (som faktisk produsert 20 Hk, 16/20, 24/28) også produserte mer enn sine «skattehestekrefter», med kjededrift, til en pris på 1&nbsp;020 klar til å kjøres.

Etterspørselen etter disse bilene falt og i 1907 droppet Decauville 12/16 og 16/20. Salget falt enda mer og Decauville ble tvunget til å stenge sin bilfabrikk i 1911. Morselskapet, Société Decauville fortsatte å produsere lokomotiver.

## Referanser
Rally 1000 Miglia

**Rally 1000 Miglia** (engelsk: *Rally 1000 Miles*) er en italiensk rally som har blitt holdt siden 1977 og har vært del av det europeiske så vel som det italienske rallymesterskap.

Det er organisert av *Automobile Club di Brescia* og foregår på asfalterte veier i fjellene i Provinsen Brescia i Lombardia. Rallyet er vanligvis om lag 1&nbsp;000 kilometer langt.

## Vinnere

## Referanser


## Eksterne lenker
*Video fra et løp (med Lyd)! https://m.youtube.com/watch?v=AM5YBDEofG8
Anna Hamilton Phelan

**Anna Hamilton Phelan** er en amerikansk manusforfatter, filmprodusent og skuespiller. Hun ble sammen med Tab Murphy nominert til en Writers Guild of America Award og Oscar for beste filmatisering for *[[I gorillaens rike]]*. Phelan ble også nominert til en WGA-pris for manuset til *[[Masken (1985)|Masken]]*.

## Filmografi
### Manusforfatter
* *[[Masken (1985)|Masken]]* (1985)
* *[[Into the Homeland]]* (1987)
* *[[I gorillaens rike]]* (1988)
* *[[I krig og kjærlighet (film)|I krig og kjærlighet]]* (1996)
* *[[Stjålne år]]* (1999)
* *[[Amelia (film)|Amelia]]* (2009)

### Skuespiller
* *[[Masken (1985)|Masken]]* (1985)

## Referanser


## Eksterne lenker
*
Tab Murphy

**Tab Murphy** er en amerikansk manusforfatter og regissør som er best kjent for å ha skrevet manuset til flere Disney-filmer, blant annet *[[Ringeren i Notre Dame (film)|Ringeren i Notre Dame]]*, *[[Tarzan (film, 1999)|Tarzan]]* og **'. Han ble sammen med [[Anna Hamilton Phelan]] nominert til en [[Writers Guild of America Award]] og [[Oscar for beste filmatisering]] for ''[[I gorillaens rike]]''. Murphy har også selv skrevet og regissert [[westernfilm]]en ''[[Last of the Dogmen]]''.

== Filmografi (utvalg) ==
*''[[My Best Friend Is a Vampire]]'' (1987)
*''[[I gorillaens rike]]'' (1988)
*''[[Last of the Dogmen]]'' (1995)
*''[[Ringeren i Notre Dame (film)|Ringeren i Notre Dame]]'' (1996)
*''[[Tarzan (film, 1999)|Tarzan]]'' (1999)
***' (2001)
*** (2003)
**[[Min bror bjørnen]]* (2003)
**[[Min bror bjørnen 2]]* (2006)
**[[Dark Country]]* (2009)
**[[Superman/Batman: Apocalypse]]* (2010)

## Referanser


## Eksterne lenker
*
Sesto San Giovanni

**Sesto San Giovanni** er en by i storbyområdet Milano i regionen Lombardia i Italia med om lag 81&nbsp;000 innbyggere. Byen ble i 2016 kjent i nyhetene som åsted for arrestasjonen og skuddvekslingen mellom politiet og Anis Amri, den da mistenkte for massemordet i Berlin 19. desember 2016. Amri såret en polititjenestemann og ble selv drept på stedet.

## Referanser


## Eksterne lenker
*
Middelmongolsk

**Middelmongolsk** var et mongolsk språk og et koinéspråk som ble snakket i mongolriket på 1200-tallet frem til 1400-tallet. Det hadde sin opprinnelse i Djengis Khan sin hjemmeregion i det nordøstlige Mongolia. Etter mongolrikets kollaps ble det splittet opp i flere mongolske språk. Middelmongolsk står svært nær det rekonstruerte språket urmongolsk, og dets umiddelbare etterfølger var klassisk mongolsk som ble benyttet under oversettelsen av de tibetanske mahayana-buddhistiske tekstsamlingene Kangyur og Tengyur. Sammenlignet med moderne mongolsk, hadde det ingen lange vokaler, det hadde en vokalharmoni og verbsystemer med et noe forskjellig kasus-system.

## Referanser